CELEX: 62011CN0577
Language: da
Date: 2011-11-21 00:00:00
Title: Sag C-577/11: Anmodning om præjudiciel afgørelse indgivet af Cour d'appel de Bruxelles (Belgien) den 21. november 2011 — DKV Belgium mod Association belge des consommateurs test-achats ASBL

4.2.2012   
            
            
               DA
            
            
               Den Europæiske Unions Tidende
            
            
               C 32/14
            
         Anmodning om præjudiciel afgørelse indgivet af Cour d'appel de Bruxelles (Belgien) den 21. november 2011 — DKV Belgium mod Association belge des consommateurs test-achats ASBL
   (Sag C-577/11)
   2012/C 32/25
   Processprog: fransk
   
      Den forelæggende ret
   
   Cour d'appel de Bruxelles
   
      Parter i hovedsagen
   
   
      Sagsøger: DKV Belgium
   
      Sagsøgt: Association belge des consommateurs test-achats ASBL
   
      Præjudicielt spørgsmål
   
   Skal artikel 29, [andet afsnit] og artikel 39, [stk.] 3 i direktiv 92/49/EØF (1) og artikel 8, stk. 3, [tredje afsnit] i direktiv 73/239/EØF (2) og artikel 49 og 56 TEUF fortolkes som et forbud mod, at medlemsstaterne for så vidt angår sygeforsikringsaftaler, der ikke er knyttet til erhvervsudøvelse, kan fastsætte bestemmelser om, at præmien, selvforsikringen og selve ydelsen kun kan ændres med virkning fra den årlige præmiebetaling:
   
               —
            
            
               på grundlag af forbrugerprisindekset
            
         
               —
            
            
               på grundlag af et eller flere særlige indeks over omkostningerne ved de ydelser, der er omfattet af den private sygeforsikring [her benævnt »hospitalsindeks«], såfremt udviklingen af dette eller disse indeks overstiger udviklingen i forbrugerprisindekset
            
         
               —
            
            
               på grundlag af en tilladelse fra en administrativ myndighed, der fører tilsyn med forsikringsselskaber, efter anmodning fra det berørte forsikringsselskab, når myndigheden har fastslået, at anvendelsen af virksomhedens tarif, uanset de tilpasninger, der er beregnet på grundlag af førnævnte indeks, kan give eller giver anledning til tab, således at virksomheden kan træffe foranstaltninger med henblik på at bringe sine tariffer i balance, hvilket kan omfatte en tilpasning af dækningsbetingelserne?
            
         
      (1)  Rådets direktiv 92/49/EØF af 18.6.1992 om samordning af love og administrative bestemmelser vedrørende direkte forsikringsvirksomhed bortset fra livsforsikring og om ændring af direktiv 73/239/EØF og 88/357/EØF (tredje skadesforsikringsdirektiv) (EFT L 228, s. 1).
   
      (2)  Rådets første direktiv 73/239/EØF af 24.7.1973 om samordning af de administrativt eller ved lov fastsatte bestemmelser om adgang til udøvelse af direkte forsikringsvirksomhed bortset fra livsforsikring (EFT L 228, s. 3).